**ΜΕΤΑΡΡΥΘΜΙΣΤΙΚΕΣ ΠΡΟΣΠΑΘΕΙΕΣ ΣΤΗ ΡΩΜΗ (2ος αιώνας π.Χ.)**

Κατακτήσεις → Κοινωνικές αλλαγές / απομάκρυνση από προγονικές αρετές → αναγκαιότητα ελέγχου κατάστασης

**Κάτων ο Τιμητής**

Μορφωμένος Ρωμαίος, με ελληνική παιδεία, με συντηρητικές απόψεις και ηθικές αρχές, που διακρίθηκε σε πολέμους και πολλά αξιώματα.

**184 π.Χ.:** εκλέγεται Τιμητής

* επιχειρεί την κάθαρση της τάξης των συγκλητικών και των ιππέων
* προσπαθεί να περιορίσει την πλεονεξία
* Θεωρεί πως η διείσδυση των ελληνικών συνηθειών αλλοίωσε τα ρωμαϊκά ήθη.
* Η προσπάθειά του δεν είχε αποτέλεσμα.

**Τιβέριος και Γάιος Γράκχος**

Ο **Τιβέριος Γράκχος** το 133 π.Χ. εκλέγεται δήμαρχος και προτείνει:

* Ψήφιση του **αγροτικού νόμου**:
  + Κανένας πολίτης δεν πρέπει να κατέχει γη πάνω από 500 πλέθρα
  + Αν ήδη κατέχει περισσότερη, μπορεί να κρατήσει επιπλέον από 250 πλέθρα για καθένα από τα δύο αρσενικά παιδιά του.
  + Επιτρεπτό σύνολο γης: 1000 πλέθρα.
  + Αναδιανομή δημόσιας γης στους ακτήμονες
  + Παροχή από 30 πλέθρα σε κάθε ακτήμονα πολίτη.
* Διάθεση των θησαυρών της Περγάμου (Άτταλος Γ΄, 133 π.Χ.) στους ακτήμονες για αγορά εργαλείων και καλλιέργεια γης.

Αντίδραση συγκλητικών → εξαγορά συνειδήσεων λαού → δολοφονία Τιβέριου → μη εφαρμογή νόμου (αν και ποτέ δεν καταργήθηκε).

Ο **Γάιος Γράκχος** εκλέγεται δήμαρχος το 123 π.Χ.

* Θέτει σε εφαρμογή τον αγροτικό νόμο και ψηφίζει μέτρα για βελτίωση θέσης των ακτημόνων.
* Ιδρύει αποικίες στην Ιταλία και εγκαθιστά ακτήμονες.
* Διανέμει σιτάρι στους φτωχούς της Ρώμης.
* Μειώνει τη στρατιωτική θητεία και αυξάνει τον στρατιωτικό μισθό.
* Συγκροτεί δικαστήριο από ιππείς για να ελέγχουν αυθαιρεσίες των συγκλητικών.
* Εμπόδισε τη δυνατότητα των συγκλητικών να επιλέγουν τις συγκλητικές επαρχίες.

Αντίδραση συγκλητικών → εξέγερση Γάιου και οπαδών του → ήττα του Γάιου και θάνατός του.

**Συμπέρασμα:** Η μεταρρυθμιστική προσπάθεια των Γράκχων στόχευε:

* στον έλεγχο της κοινωνικής ανισότητας
* στην αποκατάσταση των ακτημόνων
* στον περιορισμό των συγκλητικών

Τελικά απέτυχε διότι οι συνθήκες δεν επέτρεπαν αλλαγές / Επωφελήθηκαν μόνο ορισμένοι που θα εμφανιστούν ως μια νέα δυναμική κοινωνική ομάδα.